# name
Investigació sobre la vida i obra d'un artista oblidat: Artur Carbonell

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2022-2023, Tutor: Vicenç Furió i Galí

# metadata.dc.description.abstract[].value
El primer objectiu d’aquest treball és fer una investigació per explorar i conèixer la
desconeguda figura d’Artur Carbonell i Carbonell, descobrir la seva biografia, qui era, d’on venia, com es va formar i quin és el seu llegat artístic, centrant-nos principalment en la seva etapa de joventut, la qual va ser la més prolífica i molt més arriscada.
L’Artur Carbonell fou des d’un inici un introductor a la península de moviments artístics innovadors que formaven part de l’avantguarda europea, essent molt prematurament un pintor Surrealista i dirigint obres de teatre d’avantguarda a Sitges per primera vegada en l’àmbit nacional. Amb tan sols vint-i-quatre anys va fer la seva primera exposició individual a Barcelona i posteriorment va fer el salt a la Ciutat Comtal en el món del teatre. En el moment de més bullici i d’auge de l’artista, tant en producció i exposició artística com en direcció i producció teatral, apareix un conflicte que trastoca la carrera d’Artur Carbonell i Carbonell fent que aquesta comenci de nou; la Guerra Civil Espanyola. La seva participació en el front, la posterior derrota de la Segona República i la implantació de la Dictadura Franquista van fer que Carbonell trenqués qualsevol relació amb l’Avantguarda pictòrica i teatral per dedicar-se a la docència, al retrat, la pintura de gènere i la direcció teatral de grans clàssics, actes sacramentals i espectacles musicals.
El segon objectiu del treball és descobrir quina va ser o quines poden ser les possibles raons d’aquest canvi radical que patí Artur Carbonell, perquè abandonà l’avantguarda i si realment era un ferm defensor i innovador d’aquest tipus d’art o únicament volia aprofitar l’auge de la novetat per guanyar renom. Per a complir aquest segon objectiu hem realitzat un estudi de la seva carrera pictòrica descobrint els orígens de l’artista; plantejant l’hipotètic inici de relació amb el seu mestre, Sunyer; fent un repàs de la seva trajectòria com a pintor surrealista; i indagant en el conflicte que va marcar la ruptura entre la primera etapa i la segona etapa pictòrica d’Artur Carbonell, la Guerra Civil
Espanyola, de la qual la informació existent fins al moment era pràcticament nula.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Investigació sobre la vida i obra d'un artista oblidat: Artur Carbonell